Frakt av sinkmalm og ferdig produsert sink blir hovedsakelig gjort med skip.  Foto: Joar Øygard 
**Boliden Odda AS** (tidligere *Norzink* og *Outokumpu Norzink*) er en produsent av metallisk sink på Eitrheimsneset i Odda. Fabrikken produserer også svovelsyre og forskjellige sink-legeringer for spesialbruk. Fabrikken ble etablert som *Det Norske Zinkkompani A/S* av den fransk-belgiske bergverksbedriften *Compagnie Royale Asturienne des Mines* i 1924, med beliggenhet valgt som følge av rik tilgang til elektrisk strøm fra kraftverkene i Tyssedal. Smelteverket er idag eid av Boliden AB.

Sinkverket ble modernisert i 2003-4 og regnes som en av verdens mest kostnadseffektive sinkprodusenter.  I tillegg til å ha tilgang på ren energi til gode priser har sinkverket den fordelen at sinkmalm (som kan være en begrensende faktor) i stor grad kan leveres fra Boliden AB sine gruver i Sverige og Skottland. Forbrukt sinkmalm (ZnS) blir skipet inn fra Boliden Garpenberg og Boliden Tara samt forskjellige forskjellige gruver i Europa. Boliden Odda bruker også ZnO (Waelz Oxide) som råstoff. Boliden Odda AS har også en fordel overfor mange sinkverk at det svært miljøskadelige restmaterialet etter uttak av sink (som vil inneholde høye konsentrasjoner av tungmetall, inklusiv bly og kvikksølv) kan deponeres i de store fjellhallene som er sprengt inn i fjellet på vestsiden av Sørfjorden.

*Sinken* hadde i 2020 en årlig produksjonskapasitet på 192 000 tonn sink og 120 000 tonn svovelsyre. I 2020 tilsvarte årsproduksjonen en verdi på 1781 millioner norske kroner. Mesteparten av produsert sink og sinklegeringer blir eksportert.

I 2016 ble produksjonsenheten for aluminiumfluorid solgt til Fluorsid Group Srl. Produksjonsenheten ble da skilt ut som selskapet Florisil Noralf AS, med en langsiktig leieavtale av grunn og avtale om kjøp av svovelsyre fra Boliden Odda AS.

Boilden Odda AS er etablert på halvøyen Eitrheimsneset. Ytterst på neset er aluminiumfluorid fabrikken til Noralf.  Foto: Joar Øygard 
Fabrikkanlegget utenfor Odda ligger på en halvøy på Eitrheim, ca. 4 km fra Odda sentrum. 

I juli 2021 ble det vedtatt å øke produksjonskapasiteten til smelteverket fra 200 000 tonn til 350 000 tonn sink. Utbygging hadde et budsjett på 7 milliard Euro og vil bli gjennomført i perioden 2022 - 2024. Utbygging medfører en modernisering av verket med både kostnadseffektive og miljømessige forbedringer. Selv om produksjonen økes vil ikke avfallsmengdene øke siden verket vil starte opp produksjonen og salg av et nytt råstoff som vil bestå av oppkonsentrerte edle metaller i avfallsmassene. 

Boliden Odda AS 2018.  Foto: Joar Øygard

Referanser
----------

1. ↑   w2.brreg.no[Hentet fra Wikidata]
2. 1 2  «Major zinc and zinc alloy producer». Besøkt 23.01.2022. «The Odda zinc smelter, established back in the 1920s, is beautifully located right next to Sorfjorden in western Norway.»
3. ↑  «Boliden Odda AS». Besøkt 23.01.2022.
4. ↑  «Hardanger Folkeblad - "Fluoriden" solgt». *www.hardanger-folkeblad.no* **(norsk)**. 6. oktober 2016. Besøkt 1. november 2019.
5. ↑  «Media invitation - Press conference on expansion investment Boliden Odda» (pressemelding). 21. juli 2021. «Boliden has decided to invest EUR 700 m in Boliden Odda during the coming years. The intent is to increase annual production to 350 ktonnes and to produce by-products lead, gold and silver.»
6. 1 2  «Utvider verdens mest klimaeffektive sinkproduksjon». Besøkt 23.01.2022. «Vi utvider nå verdens mest klimaeffektive sinkverk i Odda. En historisk investering både for Boliden og Norge.»

Eksterne lenker
---------------

* Offisielt nettsted Rediger på Wikidata

* (en) Boliden Odda – kategori av bilder, video eller lyd på Commons Rediger på Wikidata
* Det Norske Zinkkompani Odda 1953

|  |  |
| --- | --- |
| Oppslagsverk/autoritetsdata | Brønnøysundregistrene
 |